Diari Oficial de la Generalitat Valenciana


Sumari del DOGV 3906, del 28-12-2000 (2000/10177)

ORDRE de 15 de desembre de 2000, de la Conselleria de Cultura i Educació, per la qual es modifica l'import global màxim de les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2000, establit en l'Ordre de 30 de desembre de 1999 de la Conselleria de Cultura, Educació i Ciència, modificada per l'Ordre de 26 de juliol de 2000, de la Conselleria de Cultura i Educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10765


Data del document
:   15-12-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * esport
    * associació
    * espectacle esportiu
    * ajuda pública

ORDRE de 15 de desembre de 2000, de la Conselleria de Cultura i Educació, per la qual es modifica l'import global màxim de les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2000, establit en l'Ordre de 30 de desembre de 1999 de la Conselleria de Cultura, Educació i Ciència, modificada per l'Ordre de 26 de juliol de 2000, de la Conselleria de Cultura i Educació. [2000/S10566]
  
Per l'Ordre de 30 de desembre de 1999, de la Conselleria de Cultura, Educació i Ciència, es convocaven les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2000, i s'aprovaven les bases reguladores de la concessió (DOGV núm. 3.682, de 7 de febrer de 2000).
  
En la disposició primera de la citada ordre s'establia l'import global màxim de noranta-huit milions de pessetes (57.355.581 pessetes) equivalents a cinc-cents huitanta-huit mil nou-cents noranta-un euros i vuitanta-sis cèntims (588.991,86), a càrrec de l'aplicació pressupostària 96.44.471.92.7, línia de subvenció 404/000/00, codi comptable 2170 dels pressupostos de la Generalitat Valenciana per a l'any 2000.
  
L'Ordre de 26 de juliol de 2000, de la Conselleria de Cultura i Educació modificà l'import màxim de les subvencions establint-lo en cent vuitanta-tres milions cent mil pessetes (973.118.863 pessetes), equivalents a un milió cent mil quatre-cents cinquanta-tres euros i setzes cèntims d'euro (1.100.453,16 euros).
  
Donada la quantitat de clubs d'elit de la Comunitat Valenciana que complixen els requisits establits en la base primera de l'Ordre de 30 de desembre de 1999, així com les necessitats econòmiques que plantegen, resulta aconsellable ampliar la dotació econòmica. Això no obstant, no és procedent obrir un nou termini de presentació d'instàncies ja que la totalitat dels clubs susceptibles ja ho han sol·licitat.
  
A més, mitjançant una modificació pressupostària s'ha incrementat la dotació de la línia de subvenció que finança la convocatòria en un import de catorze milions cinc-centes mil pessetes (51.082.600 pessetes.).
  
En virtut d'això, fent ús de les competències en matèria d'esport assignades a la Conselleria de Cultura i Educació pel Decret 7/2000, de 22 de maig, del president de la Generalitat Valenciana, i de conformitat amb l'article 35 de la Llei 5/1983, de 30 de desembre, de Govern Valencià,
  
ORDENE
  
Primer. Modificar l'apartat primer de l'Ordre de 30 de desembre de 1999, de la Conselleria de Cultura, Educació i Ciència, per la qual es convocaven les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2000, i s'aprovaven les bases reguladores de la concessió, per haver sigut incrementat l'import de la línia 404/000/00 en catorze milions cinc-centes mil pessetes (78.932.918 pessetes.), la quantia total de la qual s'establix en cent noranta-set milions sis-centes mil pessetes (824.909.086 pessetes), equivalents 1.187.560 euros.
  
Segon. Els beneficiaris de subvencions a l'empara de l'Ordre de 30 de desembre de 1999 podran ser adjudicataris d'una ajuda major, per a la qual cosa no caldrà que presenten una nova sol·licitud.
  
Tercer. En tot allò que no modifica la present, seguirà vigent l'Ordre de 30 de desembre de 1999.
  
Disposició final
  
Única. La present ordre entrarà en vigor el dia de la publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 15 de desembre de 2000
  
El conseller de Cultura i Educació
  
MANUEL TARANCÓN FANDOS